laion/Wikipedia-Exotic huggingface dataset:
נמל צ'יטגונג

נמל צ'יטגונג (בבנגלית: চট্টগ্রাম বন্দর) הוא הנמל העיקרי של בנגלדש והנמל העמוס ביותר מן הנמלים שלחופי מפרץ בנגל. הוא נמל טבעי (שהוגדל מלאכותית), השוכן לגדות נהר קרנפולי בעיר צ'יטגונג. ב-2017 דורג על ידי לוידס במקום ה-71 בין הנמלים העמוסים ביותר בעולם. הוא משמש גם כבסיס הגדול ביותר של הצי הבנגלדשי. בשנת 17–2016 עברו בנמל 23.48 מיליון טונות מטען. בשנת 18–2017 הוא טיפל במכולות בהיקף של 2.808 מיליון יחידות TEU. קיימות עדויות על קיום נמל בצ'יטגונג מאז המאה הרביעית לספירה. הנמל היווה את בסיסה של המושבה הפורטוגזית בעיר במאות ה-16 וה-17. לאחר מכן בא הנמל תחת שלטון האימפריה המוגולית והפך למרכז חשוב לבניית אוניות. ב-1760 הועבר הנמל לשליטת חברת הודו המזרחית הבריטית. הנמל המודרני בצ'יטגונג הוקם ב-1887 תחת שלטון הראג' הבריטי בהודו. בראשית המאה ה-20 הוא שימש כנמל העיקרי של מחוז מזרח בנגל ואסאם. חשיבותו עלתה במקביל לעלייה התלולה בתנועת הספנות במפרץ בנגל, אשר התחרתה בזו שבנמלי האוקיינוס האטלנטי. ב-1928 הכריזה ממשלת בריטניה על הנמל כנמל מרכזי בהודו הבריטית. הוא הפך לנמל חשוב עבור תעשיית הדלק שהתפתחה בבורמה ובאסאם. במלחמת העולם השנייה שימש הנמל את כוחות בעלות הברית במהלך המערכה על בורמה. לאחר חלוקת הודו נכלל הנמל בתחומי פקיסטן המזרחית. מאה מעובדי הנמל נהרגו במהלך מלחמת העצמאות של בנגלדש ב-1971. לאחר המלחמה עסק צי האוקיינוס השקט הסובייטי בסילוק מוקשים ואוניות טבועות מן הנמל. לאחר הקמת בנגלדש צמח הנמל ביחד עם התעשייה הכבדה שקמה במדינה. איגודי העובדים בו התחזקו במהלך שנות התשעים. בעשור הראשון של המאה ה-21 התרחב הנמל באופן משמעותי. הוא שימש את הודו, נפאל ובהוטן כנמל ביניים למטענים. בנמל קיימות 14 עמדות עגינה לאוניות מכולות ו-22 עמדות עגינה לאוניות מסוגים אחרים. בנמל פועלים שישה טרמינלים למכולות, רובם בבעלות חברות פרטיות, ושישה טרמינלים לדלק ולדשנים. הנמל מנוהל על ידי רשות נמל צ'יטגונג. בנמל נמצא בסיס עיסא חאן, הבסיס הגדול ביותר של הצי הבנגלדשי, וממוקמת בו האקדמיה הימית של בנגלדש. הנמל מארח לעיתים קרובות כלי שיט צבאיים זרים ותרגילים ימיים הנערכים בשיתוף עם ציים זרים. בסמוך לנמל ממוקם שדה תעופה של חיל האוויר הבנגלדשי. משמר החופים של בנגלדש אחראי על אבטחת הנמל. הנמל סבל רבות בעבר - במיוחד בשנת 2000 וב-2005 - מהתקפות של פיראטים, שגנבו ממנו ציוד נמלים נייד. מדיה וקבצים בנושא נמל צ'יטגונג בוויקישיתוף אתר האינטרנט הרשמי של נמל צ'יטגונג הנמל, באתר בנגלפדיה
גני השמיים

גני השמיים (באנגלית: Sky Gardens) הוא גורד שחקים במרכז הפיננסי הבינלאומי דובאי (אנ') באמירות דובאי, איחוד האמירויות הערביות. גובהו של המגדל הוא 160 מטרים המתחלקים ל-45 קומות מעל הקרקע ו-3 קומות מתחת לקרקע. במבנה 575 יחידות דיור מסוגים שונים - דירות סטודיו, דירות חדר אחד, שני חדרים, שלושה חדרים ופנטהאוזים יוקרתיים. המבנה בבעלות חברת Mazaya Holdings ותוכנן על ידי חברת התכנון הבריטית הבינלאומית אטקינס (אנ'). בניית המבנה החלה ב-2005 והוא אוכלס ב-2011. מדיה וקבצים בנושא גני השמיים בוויקישיתוף מגדל גני השמיים באתר אמפוריס - אתר גורדי שחקים כלל עולמי Mazaya ערך זה הוא קצרמר בנושא דובאי ובנושא אדריכלות. אתם מוזמנים לתרום לוויקיפדיה ולהרחיב אותו. ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח "גני השמיים".
Queen (אלבום של ניקי מינאז')

Queen (בעברית: מלכה) הוא אלבום האולפן הרביעי של הראפרית הטרינידדית ניקי מינאז'. האלבום יצא לאור 10 באוגוסט 2018, על ידי חברות התקליטים יאנג מאני, קאש מאני וריפבליק רקורדס. מתוך האלבום יצאו ארבעת הסינגלים; "Chun-Li", "Bed", "Barbie Dreams" ו-"Good Form". עם יציאתו נכנס האלבום אל המקום ה-2 במצעד הבילבורד 200, וה-5 במצעד האלבומים הבריטי. האלבום הופק על ידי ניקי מינאז', ליל ויין, כריס ברייד, אמינם, פרנק דוקס, סופה דופס, מייק וויל מייד איט, מטרו בומין וכולי. אתר המוזיקה AllMusic הפנו כלפי האלבום ביקורת מעורבת, והעניקו לו ציון של שלושה כוכבי זהב מתוך חמישה בסך הכל. בנוסף לכך, מכיל האלבום שירים בסגנון ההיפ הופ. אתר האינטרנט הרשמי של Queen (באנגלית) מידע על האלבום Queen באתר MusicBrainz מידע על האלבום Queen באתר AllMusic האלבום Queen באתר Discogs האלבום Queen באתר ספוטיפיי האלבום Queen באתר דיזר האלבום Queen באתר אפל מיוזיק האלבום Queen באתר טיידל האלבום Queen באתר יוטיוב ניקי מינאז', ליל ויין (מפיק בפועל), ביטס ביילי, בן בליונס, דומיניק גרופלו, ביג ג'וס, בלאנק, בוי-1דה, אשלי "בלאנק" בניסטר, כריס ברייד, סירקט, קיוביטס, די ג'יי ווס, אמינם, פרנק דוקס, אילמינד, אינבינסיבל, ג'יי ביטס, JFK, ג'יי גראם, JMIKE, ג'יי רייד, ג'ון נאוואקי, קיין ביטז, לברינט, לואוקי, מל ומוס, מסי, מטרו בומין, מייק וויל, מורדה ביטס, פלוס רקס קודו, רינגו, סוון תומאס, סול, סופה דופס, זייטובן Cash Money Records, www.cashmoney-records.com Home / Young Money, Young Money האלבום במצעד הבילבורד 200 האלבום במצעד האלבומים הבריטי Queen - Nicki Minaj | Songs, Reviews, Credits | AllMusic, AllMusic www.variety.com (ארכיון) May 2024 Albums Accreds.PDF, Dropbox Queen by Nicki Minaj (באנגלית אמריקאית), 2018-08-10, נבדק ב-2018-11-26 nickiminajqueen.com (ארכיון) QUEEN CASSETTE, Nicki Minaj | Official Shop
משפט קזוראטי-ויירשטראס

משפט קזוראטי-ויירשטראס הוא משפט מתמטי מתחום הפונקציות המרוכבות, הנותן מידע בדבר תמונת פונקציה הולומורפית בסביבה של נקודת סינגולריות עיקרית. המשפט קרוי על שם המתמטיקאי האיטלקי פליס קזוראטי (אנ') והמתמטיקאי הגרמני קארל ויירשטראס. בספרות מתמטית רוסית המשפט קרוי משפט סוחוצקי, על שם המתמטיקאי הרוסי-פולני יוליאן סוחוצקי (אנ'). תהי f {\displaystyle f} פונקציה הולומורפית בתחום U ⊂ C {\displaystyle U\subset \mathbb {C} } , מלבד נקודת סינגולריות עיקרית אחת z 0 ∈ U {\displaystyle z_{0}\in U} . אזי לכל סביבה V ⊂ U {\displaystyle V\subset U} של z 0 {\displaystyle z_{0}} , הקבוצה f ( V   ∖   { z 0 } ) {\displaystyle f(V\ \backslash \ \{z_{0}\})} צפופה במישור המרוכב. למעשה קובע המשפט כי תנאי זה שקול להיות z 0 {\displaystyle z_{0}} נקודת סינגולריות עיקרית של f {\displaystyle f} . משפט פיקארד מחזק את המשפט, וקובע שתמונת פונקציה הולומורפית בסביבה נקובה של נקודת סינגולריות עיקרית, היא לא רק צפופה אלא ממש שווה למישור המרוכב כולו פרט אולי לנקודה אחת. ההוכחה היא על דרך השלילה. נניח בשלילה, שקיימת סביבה S {\displaystyle S} של הנקודה z 0 {\displaystyle z_{0}} , בה f {\displaystyle f} אנליטית פרט לנקודת סינגולריות עיקרית z 0 {\displaystyle z_{0}} , ו- f ( S ) {\displaystyle f(S)} לא צפופה במישור המרוכב. כידוע, קבוצה היא צפופה במרחב אם ורק אם היא פוגשת כל קבוצה פתוחה. לכן, קיימים a ∈ C {\displaystyle a\in C} ו- r > 0 {\displaystyle r>0} , כך ש- f ( S ) ∩ B ( a , r ) = ϕ {\displaystyle f(S)\cap B(a,r)=\phi } (כאשר B ( a , r ) {\displaystyle B(a,r)} הוא כדור פתוח ברדיוס r {\displaystyle r} סביב הנקודה a {\displaystyle a} ). לכן, לכל z ∈ S {\displaystyle z\in S} , מתקיים f ( z ) ∉ B ( a , r ) {\displaystyle f(z)\notin B(a,r)} , לכן | f ( z ) − a | > r {\displaystyle |f(z)-a|>r} . לכן, בקבוצה S {\displaystyle S} מוגדרת הפונקציה r ( z ) = 1 f ( z ) − a {\displaystyle r(z)={\frac {1}{f(z)-a}}} . מהגדרתה, הפונקציה אנליטית באופן מיידי בכל S {\displaystyle S} פרט אולי ל- z 0 {\displaystyle z_{0}} . באשר ל- z 0 {\displaystyle z_{0}} , הפונקציה חסומה סביבה: | r ( z ) | < 1 r {\displaystyle |r(z)|<{\frac {1}{r}}} , לכן z 0 {\displaystyle z_{0}} נקודה סינגולרית סליקה של r {\displaystyle r} . לכן קיים L ∈ C {\displaystyle L\in C} , כך ש- lim z → z 0 r ( z ) = L {\displaystyle \lim _{z\rightarrow {z}_{0}}{r(z)}=L} . נפריד למקרים - אם L ≠ 0 {\displaystyle L\neq 0} , אז מכך ש- f ( z ) = a + 1 r ( z ) {\displaystyle f(z)=a+{\frac {1}{r(z)}}} נקבל lim z → z 0 f ( z ) = a + 1 L {\displaystyle \lim _{z\rightarrow {z}_{0}}{f(z)}=a+{\frac {1}{L}}} . אחרת, אם L = 0 {\displaystyle L=0} נקבל כי lim z → z 0 f ( z ) = ∞ {\displaystyle \lim _{z\rightarrow {z}_{0}}{f(z)}=\infty } . שני המקרים מובילים לסתירה, שכן גבול הפונקציה בנקודה סינגולרית עיקרית לא קיים כלל. נביט בפונקציה האנליטית e 1 z : C − { 0 } → C {\displaystyle {e}^{\frac {1}{z}}:\mathbb {C} -\{0\}\rightarrow \mathbb {C} } . ניתן לוודא על ידי פתרון ישיר, כי תמונת הפונקציה היא C − { 0 } {\displaystyle \mathbb {C} -\{0\}} . תוצאה זו צפויה ממשפט פיקארד, שכן לא ייתכן שהנקודה 0 תתקבל, ולכן כל שאר הנקודות חייבות להתקבל. בפרט, התמונה ודאי צפופה ב- C {\displaystyle \mathbb {C} } . משפטי פיקארד
הר קולמן (אנטארקטיקה)

הר קולמן (באנגלית: Mount Coleman ) הוא הר הנמצא בסמוך לקרחון חבר העמים, ממזרח לו, בקצהו של מפרץ ניו הרבור בארץ ויקטוריה שבאנטארקטיקה. צורתו של ההר מעגלית, וגובהו 1,110 מטרים מעל פני הים. ההר מופה לראשונה על ידי משלחת טרה נובה (שחקרה את אנטארקטיקה בין השנים 1910–1913) בפיקודו של רוברט פלקון סקוט. שמו של ההר ניתן לו על ידי חוקר אנטארקטיקה הקנדי צ'ארלס רייט, חבר משלחת טרה נובה. ההר נקרא על שם הגאולוג פרופסור א. פ. קולמן (A. P. Coleman) מאוניברסיטת טורונטו, בטורונטו שבקנדה. הר קולמן באתר הסקר הגאולוגי של ארצות הברית הר קולמן באתר הגאזט האנטארקטי של ממשלת אוסטרליה הר קולמן באתר הגאזט ההשוואתי האנטארקטי SCAR של ממשלת אוסטרליה הר קולמן באתר ממשלת ניו זילנד הר קולמן באתר הגאזט האנטארקטי של ממשלת ניו זילנד תצלום לוויין של אזור הר קולמן מידע גאוגרפי והיסטורי לפי אתר ממשלת אוסטרליה גובהו של ההר 853 מטרים מעל פני הים, בהתבסס על אתר ממשלת ניו זילנד
הארכיון הלאומי של הולנד

הארכיון הלאומי של הולנד (בהולנדית: Nationaal Archief) הוא הארכיון הלאומי שמכיל מסמכים ואוספים של ממשלת הולנד, כמו כן גם חומרים ממוסדים פרטיים הנקשרים להיסטוריה של הולנד. הארכיון מנהל ומציג כמעט אלף שנות היסטוריה הולנדית: 142 קילומטרים של ארכיונים, 15 מיליון תמונות, 300,000 מפות וציורים ו-1.2 טרה-בייט של קבצים דיגיטליים. המרכז הציבורי מציע לא רק מקום לתערוכות, אלא יש בו גם חדר לימוד וחלל סדנאות. הארכיון הלאומי מנהל את הארכיונים מהשלטון המרכזי (למשל מדיניות כלליות ומשרדים), מחוז הולנד והמוסדות המינהליים האזוריים/פרובינציאליים בדרום הולנד, מוסדות פרטיים ואנשים פרטיים בעלי אינטרס חברתי. בארכיון הלאומי תמצאו את כל קבלת ההחלטות וההתכתבויות המוקלטות של ממשלת הולנד. זה כולל את התוכניות והפעילויות שעיצבו את הולנד למה שהיא היום. נמצאים בו מסמכים על לוחמה, התפתחויות כלכליות, שירותי בריאות, חינוך, מסעות גילוי ושלטון בשטחים מעבר לים. אוסף הארכיון הלאומי גדל בהתמדה. ארכיונים חדשים מגיעים כמעט מדי יום הן מגופים ממשלתיים והן מאנשים פרטיים. המקום הוקם בשנת 1802. בשנת 1979 עבר למיקומו הנוכחי בהאג. לאנטילים ההולנדיים ישנם ארכיונים לאומיים נפרדים. בשנת 2011 חשף הארכיון תיקים של משתפי פעולה הולנדים עם הנאצים. בשנת 2012 הוקם במקום מרכז לגנאלוגיה הולנדית. מדיה וקבצים בנושא הארכיון הלאומי של הולנד בוויקישיתוף אתר האינטרנט הרשמי של הארכיון הלאומי של הולנד Nationaal Archief, denhaag.com הולנד: הארכיון נפתח, מלשינים נאצים ייחשפו, באתר ynet, 14 באפריל 2011
הר קולמן

האם התכוונתם ל... הר קולמן (אלברטה) – הר בפרובינציית אלברטה שבקנדה הר קולמן (אנטארקטיקה) – הר בארץ ויקטוריה שבאנטארקטיקה פסגת קולמן
נפרדנו כך

האם התכוונתם ל... נפרדנו כך (שיר של אבנר גדסי) נפרדנו כך (סרט) נפרדנו כך (שיר של לאה גולדברג) נפרדנו כך (סדרת טלוויזיה) – סדרת טלוויזיה בריטית משנת 2018
פסגת קולמן (אנטארקטיקה)

פסגת קולמן (באנגלית: Coleman Peak) היא פסגת הר הממוקמת על המדרון הצפון-מזרחי של הר ארבוס באי רוס, שבאנטארקטיקה. גובה של הפסגה 1,600 מטרים מעל פני הים. הפסגה נמצאת 6.7 קילומטרים מזרחית לרכס פנג. שמה של הפסגה ניתן לה על ידי הוועדה הגאוגרפית של ניו זילנד בשנת 2000. הפסגה נקראת על שם הכומר ג'ון קולמן (John Coleman), אשר חקר את אנטארקטיקה במסגרת התוכנית האנטארקטית של ארצות הברית. קולמן הוא אחד משני כמרים שזכו לכבוד שעל שמם נקרא אתר באנטארקטיקה. פסגת קולמן באתר הגאזט האנטארקטי של ממשלת אוסטרליה פסגת קולמן באתר הגאזט האנטארקטי של ממשלת ניו זילנד מפה טופוגרפית של אזור פסגת קולמן פעילות כמרים באנטארקטיקה כתבה באתר ה-BBC כמרים קתוליים בקפלת השלגים שבאנטארקטיקה מידע גאוגרפי כמרים שעל שמם נקרא אתר באנטארקטיקה באתר ה-BBC
דייוויד נאג'י

דייוויד נאג'י (באנגלית: David Nnaji; נולד ביולי 1985) הוא במאי קולנוע, שחקן וסופר ניגרי. הוא ידוע בדמותו איפאני מתוכנית הטלוויזיה "Dear Mother" (בתרגום חופשי לעברית: אמא יקרה). דייוויד נאג'י נולד בחודש יולי בשנת 1985 בלאגוס שבניגריה. את חינוכו הוא קיבל מניגריה, הוא השיג תואר ראשון בהיסטוריה ובמחקרים אסטרטגיים מאוניברסיטת לאגוס (אנ'). דייוויד נאג'י הוא הרביעי מבין חמישה ילדים במשפחתו. כיום הוא נשואי ויש לו שני ילדים. עם סיום הלימודים באוניברסיטת לאגוס, דייוויד נאג'י ייסד חברת תקליטים בשם "DUN Entertainment Limited" (בתרגום חופשי לעברית: DUN בידור בע"מ). הוא שיחק את הדמות איפאני בסדרת הטלוויזיה "Dear Mother" ששודרה בטלוויזיה מעל עשר שנים. מדיה וקבצים בנושא דייוויד נאג'י בוויקישיתוף Here’s What The Cast Of ‘Dear Mother’ Has Been Up To,‏ Barakat Sheriff, באתר "OMGVoice.com"‏, 29 בספטמבר 2016 WHO IS DAVID NNAJI? - BIOGRAPHY/PROFILE/HISTORY OF NOLLYWOOD ACTORS DAVID NNAJI, באתר "Dailymedia.gr"‏ Nollywood actor, David Nnaji and J’odie welcome first child,‏ Adedayo Showemimo, באתר "TheNET.ng"‏, 11 באפריל 2016 My aspiration is to build a business empire – David Nnaji, באתר "Vanguard News Nigeria"‏, 23 ביולי 2012 ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח "דייוויד נאג'י".
פסגת קולמן

האם התכוונתם ל... פסגת קולמן (אנטארקטיקה) – הר באי רוס שבאנטארקטיקה פסגת קולמן (אלסקה) – הר במדינת אלסקה שבארצות הברית פסגת קולמן (וושינגטון) – הר במדינת וושינגטון שבארצות הברית פסגת קולמן (אוסטריה) – הר באוסטריה
מריאמה הימה

מריאמה הימה ינקורי (בצרפתית: Mariama Hima Yankori; נולדה ב-20 בפברואר 1951) היא במאית קולנוע, אתנולוגית, ופוליטיקאית ניז'רית. היא הייתה לאישה הניז'רית הראשונה לביים סרט קולנוע בשנת 1980, היה מזכירת המדינה לקידום נשים והגנה על ילדים, ומאוחר יותר הייתה האישה הראשונה לשמש כשגרירת ניז'ר לצרפת. הימה נולדה בניאמיי בשנת 1951, ולמדה במוסדות השכלה מקומיים עד לקבלת תואר ראשון. ב-1973, היא עזבה לצרפת ולמדה אתנו-לינגוויסטיקה באקול פראטיק דה אוטז אטיד בפריז. היא סיימה את הדוקטורט שלה ב-1989 באוניברסיטת פריז X באנתרופולוגיה. בשנות ה-1980 וה-1990 היא עשתה חמישה סרטים תיעודיים, האישה הניז'רית הראשונה לעבוד כבמאית קולנוע. באותה תקופה, הימה החלה לשמש כמשמרת במוזיאון הלאומי של ניז'ר בניאמיי, ובין 1992 ל-1996 כיהנה כמנהלת המוסד. ב-1990, היא מונתה כדירקטורית התרבות הלאומית. ב-1996, התמנתה הימה לתפקיד מזכירת המדינה לקידום נשים והגנת ילדים על ידי הנשיא אברהים בארה מיינסרה. לאחר מכן, היא שימשה כשרה לפיתוח חברתי של ניז'ר. ב-1997 מונתה הימה לתפקיד שגרירת ניז'ר לצרפת, האישה הראשונה לשמש כשגרירה בניז'ר. למרות מותו של מיינסרה ב-1999 במהלך ההפיכה הצבאית, היא נשארה השגרירה בפריז עד 2003. הימה היא שבלייה וקצינה בכירה במסדר המצוינות הלאומי ומפקדת ב-Ordre des Palmes Académiques, שניהם מסדרי כבוד צרפתיים. נכון ל-2013, היא לא זכתה לכל אות או כבוד ניז'רי. סרטיה של הימה הם סרטים תיעודיים, התמקדים באומנים אשר עובדים בניאמיי. הם זכו בפרסים בפסטיבלי קולנוע בינלאומיים, כולל בפסטיבל ונציה ופסטיבל בוברג. 1984: Baabu Banza ‏(Rien ne se jette) 1985: Falaw ‏(L’aluminium) 1986: Toukou ‏(Le tonneau) 1987: Katako ‏(Les planches) 1994: Hadiza et Kalia מריאמה הימה, במסד הנתונים הקולנועיים IMDb (באנגלית) Les cinémas d'Afrique: dictionnaire (בצרפתית). Karthala Editions. 2000. p. 236. ISBN 2845860609. Moutari, Souley (13 במאי 2014). "Portraits des femmes pionnières du Niger" (בצרפתית). Nigerdiaspora. אורכב מ-המקור ב-2 בפברואר 2016. {{cite web}}: (עזרה) "Entry of the ANRT database" (בצרפתית). Lille: ANRT. "Niger". Centre for the Study and Research of African Women in Cinema. Schmidt, Nancy (1997). Kenneth W. Harrow (ed.). Sub-Saharan African Women Filmmakers: Agendas for Research. Matabu Series. Vol. 19. Rodopi. pp. 163–191. ISBN 9042001542. Idrissa, Abdourahmane; Decalo, Samuel (2012). Historical Dictionary of Niger. Scarecrow Press. ISBN 0810870908. Harrow, Kenneth W. (1999-01-01). African Cinema: Postcolonial and Feminist Readings (באנגלית). Africa World Press. ISBN 9780865436978. Schmidt, Nancy (1999). Kenneth W. Harrow (ed.). Sub-Saharan African Women Filmmakers: Agendas for Research. Africa World Press. ISBN 0865436975.
הר קולמן (אלברטה)

הר קולמן (באנגלית: Mount Coleman) הוא הר בפרובינציית אלברטה שבקנדה. ההר ממוקם ברכס הרי קלויסטר שבהרי הרוקי הקנדיים, בשטח הפארק הלאומי ג'ספר. גובהו של ההר 3,135 מטרים מעל פני הים. ההר מתנשא לגובה של 775 מטרים מעל סביבתו; והוא ההר ה-96 בהתנשאותו באלברטה. הר קולמן נקרא על שם הגאולוג א. פ. קולמן (A. P. Coleman), פרופסור לגאולוגיה באוניברסיטת טורונטו שהיה אחד הראשונים לחקור את אזור הפארק הלאומי ג'ספר. קולמן מעולם לא טיפס על ההר הנקרא על שמו. גם קרחון קולמן ואגם קולמן נקראים על שמו. • Chic Scott, Pushing the Limits: The Story of Canadian Mountaineering, P 70 הר קולמן באתר אנציקלופדיית ההרים הקנדית מפה טופוגרפית של אזור הר קולמן מפה טופוגרפית של אזור הר קולמן תצלומי הר קולמן הר קולמן באתר peakbagger תרשים הנוף הנשקף מהר קולמן באתר peakvisor מידע למטפסים על הר קולמן - מסלול הטיפוס ותצלומים של המסלול מידע למטפסים על ההר באתר goldenscrambles תחזית מזג אוויר עדכנית ארוכת טווח עבור הר קולמן סטטיסטיקות מזג אוויר עבור הר קולמן הטיפוס על הר קולמן והנוף הנשקף מפסגתו, סרטון באתר יוטיוב קורות חייו של קולמן, על שמו נקרא ההר מידע גאוגרפי על ההר באתר peakbagger מידע גאוגרפי והיסטורי מקור נוסף לגובהו של ההר לפי מקור אחר גובהו של ההר 3,057 מטרים מעל פני הים לפי מקור אחר גובהו של ההר 2,913 מטרים מעל פני הים לפי מקור אחר ההר מתנשא לגובה של 2,323 מטרים מעל סביבתו הרי אלברטה לפי התנשאותם אתרים בקנדה הנקראים על שמו של קולמן
מנורת זהב

מנֹרת זהב הוא ספר תורני-חסידי שיצא לאור בה'תרס"ב (1902) בוורשה, בעריכת הרב נתן נטע דונר מקולביעל. בספר מרוכזים לראשונה דברי תורתו של רבי משולם זושא מאניפולי. רבי משולם זושא, בשונה משאר האדמו"רים, לא נהג לומר דברי תורה בטיש או בדרשות בפני תלמידיו. רבי אברהם יעקב מסדיגורא אמר עליו כי "לא היה דרכו לומר דברי תורה, אך כאשר לפעמים פתח פיו לומר דברי תורה, היו דברים עמוקים ומתוקים מאוד". הרב נתן נטע דונר, שחיבר כמה ספרי ליקוט חסידיים, ליקט את תוכן הספר מספרי חבריו של רבי זושא או תלמידיהם. רוב החידושים נאמרו על ידו בעל פה. החידושים בספר מסודרים על פי פרשיות התורה. בסוף הספר הובאו גם דברי תורה משני בניו, האדמו"רים רבי צבי מנחם אוירבך ורבי ישראל אברהם מזל. בהקדמת הספר הובאו דברי תורה מאת רבי זאב וולף מצ'רני-אוסטראה, מחותנו של רבי זושא. לספר ניתנו הסכמות של הרב חיים חזקיהו מדיני, הרב שלום מרדכי שבדרון, רבי יהושע אשר מפוריסוב הרב צבי יחזקאל מיכלסון ועוד. כמו כן, מופיעה בספר הקדמה מאת נכד-נינו של רבי משולם זושא, הרב חיים דב מזל, שבה ציוני דרך מחייו של רבי זושא ומשפחתו. הספר נדפס בדפוס אפרים בוימריטער בורשה ובמימון אברהם יוסף קליימן מקולביעל. שם הספר נובע מראשי תיבות: תורת רבינו הרב משולם זיסל נשמתו במרומים. בשנים מאוחרות יותר, יצא הספר במהדורות נוספות; וכן יצאו ספרים בעלי שם שונה המבוססים על ספר זה ובהם תוספות והרחבות, בהם: תורת הרבי רבי זושא, בני ברק תשנ"ד; זהב המנורה, בהוצאת שפתי צדיקים, ירושלים תשע"ג. מפי רבי ישראל מרוז'ין ספר אמת ליעקב, ליל ב' דר"ה
אמסטרדם (אונייה, 2000)

אוניית המנוע אמסטרדם (באנגלית: m/s Amsterdam) היא אוניית נוסעים גדולה המוגדרת כאוניית תענוגות (באנגלית: Cruise ship) בבעלות קבוצת קרניבל המופעלת על ידי חברת הבת: חברת תיירות בריטית-אמריקאית Holland America Line (אנ') הממוקמת בסיאטל, וושינגטון, ארצות הברית. "אמסטרדם" היא האונייה הרביעית בסדרת Rotterdam class" (R class)". הסדרה כוללת את האוניות: m/s Rotterdam (אנ')‏, m/s Volendam (אנ')‏, m/s Zaandam (אנ'). 3 קומות (אכלוס נוסעים). גובה: 26.7 מטר. תפוסה נטו: 30,766 טון. קיבולת: 1,380 נוסעים, 647 אנשי צוות. תצרוכת דלק: 140 טון ליום במהירות של 21 קשר. בקיץ: מפליגה "אמסטרדם" לאלסקה. בחורף: "אמסטרדם" מפליגה לסיורים באסיה, אוסטרליה, ניו זילנד, דרום האוקיינוס השקט. באונייה: מסעדות - מסעדת פונטיין, מסעדת קנאלטו, מסעדת מזנון לידו, גריל פנאקל, מרפסת גריל 12 ברים / בתי קפה כולל בר לידו, בר עם נוף לים,, בר ספורט, בית קפה אמסטל, בר טעימות יין. מחירה בהשקה: 400,000,000 דולר. נמל הרישום: רוטרדם, הולנד. מספר זיהוי: IMO number (אנ') 9188037. מספר זיהוי "Maritime Mobile Service Identity" (אנ') : 244370000. בשטח ה-"אמסטרדם" נבנו 10 סיפונים: סיפון 1: דולפין (המרפאה, קבלה, כְּבִיסָה בְּשֵׁירוּת עַצמִי). סיפון 2: ראשי (כְּבִיסָה בְּשֵׁירוּת עַצמִי). סיפון 3: טיילת תחתונה (אטריום, משרד מנהל המגורים, כְּבִיסָה בְּשֵׁירוּת עַצמִי). סיפון 4: טיילת (Promenade) (תיאטרון המלכה, גלריית תמונות, תחנת המשטרה, חנות צילום, גלריה לאמנות, משרד נסיעות, אטריום, בר טעימות יין, מרכז האמנויות הקולינריות, תיאטרון "Wajang", גריל "Pinnacle", מטבח ראשי, מסעדת "תחתון המזרקה". סיפון 5: טיילת עליונה (תיאטרון המלכה (מרפסת), חנות אטריום, בר "אושן", בר "קזינו", בר "טרופי", קזינו, תיאטרון השגריר, טרקלין "הדסון", גלריה לאמנות, חנות יוקרה "Mirabella", קפה "חקירות", התיאטרון של אקספלורר, הטרקלין של המלכה, טרקלין "המלך", מסעדת "לה פונטיין"). סיפון 6: מרפסת (כְּבִיסָה בְּשֵׁירוּת עַצמִי). סיפון 7: ניווט (סלון "נפטון"). סיפון 8: לידו (מרכז כושר, סוויטה תרמית, סלון יופי, חדר עיסוי, סאונה, ברכה, בר "לידו", מסעדת "לידו", בריכה עם נוף לים). סיפון 9: ספורט (כיפת הבריכה, מגרש טניס, מגרש כדורסל, מועדון "האל", וידאו ארקייד). סיפון 10: שמיים (בריכה, מרפסת). אוניית קרוז "אמסטרדם" אוניית קרוז "אמסטרדם" אוניית קרוז "אמסטרדם" אוניית קרוז "אמסטרדם" אוניית קרוז "אמסטרדם" אוניית קרוז "אמסטרדם" אוניית קרוז "אמסטרדם" אוניית קרוז "אמסטרדם" אוניית קרוז "אמסטרדם" אוניית קרוז "אמסטרדם" אוניית קרוז "אמסטרדם" אוניית תענוגות מנוע דיזל-חשמלי מדיה וקבצים בנושא אמסטרדם בוויקישיתוף הולנד-אמריקה לין (אתר הבית) אמסטרדם, סרטון באתר יוטיוב אמסטרדם, סרטון באתר יוטיוב אמסטרדם, סרטון באתר יוטיוב מעמס=המשקל המרבי שאוניית משא יכולה לשאת בבטחה. משקל זה מציין את משקל המטען, דלק, מי שתייה, מי נטל, אספקה, נוסעים וצוות אך הוא אינו כולל את משקל האונייה עצמה (Lightship) "אמסטרדם" fleetmon.com/vessels/amsterdam האונייה "אמסטרדם" com/en/Ships/Ms-Amsterdam-9188037 אוניית קרוז "אמסטרדם" sealetter.com/Nov-00/newamst אוניית קרוז "אמסטרדם" crew-center.com/ms-amsterdam אניית "אמסטרדם" cruiseweb.com/cruise-lines/holland-america-line/ship-amsterdam זיהוי "MS אמסטרדם" על ידי IMO number marinetraffic.com/ais/details/ships/imo:9188037 זיהוי א/מ "אמסטרדם" על ידי Maritime Mobile Service Identity marinetraffic.com/ais/details/ships/mmsi:244370000 קבינה "אמסטרדם" iglucruise.com/ms-amsterdam/cabins
אלי וונג

אלכסנדרה דון "אלי" וונג (באנגלית: Alexandra Dawn "Ali" Wong; נולדה ב-19 באפריל 1982) היא שחקנית, מדבבת, קומיקאית, סטנדאפיסטית ותסריטאית אמריקאית. זוכת פרס אמי, פרס גלובוס הזהב ופרס גילדת שחקני המסך על משחקה בסדרה "עצבים". היא ידועה בזכות קטעי הסטנד-אפ שלה בנטפליקס, "בייבי קוברה" ו-"הרת אסון", ובזכות תפקידה כדוריס בסיטקום "אמא אמריקאית". אלי וונג נולדה בשכונת "פסיפיק הייטס" בסן פרנסיסקו, קליפורניה שבארצות הברית. אביה, אדולפוס וונג, היה גם הוא אמריקאי עם שורשים מסין. אמה, תמי וונג היגרה מווייטנאם. אלי היא הצעירה מבין ארבעה ילדים. בשנת 2000, סיימה וונג את בית ספר התיכון האוניברסיטאי בסן פרנסיסקו, שם שימשה כנשיאת מועצת התלמידים. היא סיימה את לימודיה מאוניברסיטת UCLA שם למדה לימודים אסיאתים-אמריקאים. באוניברסיטה, גילתה את אהבתה למשחק בחוג התיאטרון. במהלך שנתה הראשונה באוניברסיטה, בילתה זמן קצר בהנוי, וייטנאם. בשנת 2005, בגיל 23, ביצעה לראשונה סטנד-אפ ומאוחר יותר עברה להתגורר בניו יורק כדי לקדם את עיסוקיה בתחום. ב-2011, נכנסה לרשימת "10 קומיקאים לעקוב אחריהם" של מגזין וראייטי. היא לוהקה לתוכנית הקומדיה "את שם צ'לסי?" ברשת NBC. ב-2012, לוהקה לסרט של אוליבר סטון "בלי חוקים" לצד סלמה הייק ובניסיו דל טורו. בשנת 2013, הופיעה בתוכניות בערוצים VH1 ו-MTV. ב-2014, שיחקה את הרופאה לינה לארק בסדרה "קופסה שחורה". ב-2016 החלה לשחק בסיטקום "אמא אמריקאית" ב-ABC, בדמותה של דוריס, חברתה הטוב של קייט. בשנת 2019 תרמה את קולה לסדרת הטלוויזיה המונפשת "טוקה וברטי" אשר משודרת בנטפליקס. עוד באותה השנה שיחקה בסרט הקומי-רומנטי "אם זו אהבה" בו גם לקחה חלק בהפקה ובכתיבת התסריט. ב-15 באוקטובר 2019, יצאה וונג בספר חדש בשם "Dear Girls: Intimate Tales, Untold Secrets & Advice for Living Your Best Life", ומכנה אותו כמדריך לחיים לשתי בנותיה שיוכלו לקרוא שיהיו בוגרות. בשנת 2020 השתתפה בסרט "ציפורי הטרף: והארלי קווין המהממת" בכיכובה של מרגו רובי. באותה שנה נתנה את קולה לסרט האנימציה "קדימה". בנוסף, שיחקה בסדרת הטלוויזיה "באהבה, ויקטור" בתפקיד מיס תומאס. בשנת 2020 הופיעה ברשימה השנתית טיים 100 של מגזין טיים. בשנת 2023 הופיעה שנית ברשימה השנתית טיים 100 של מגזין טיים. החל משנת 2023 משחקת בסדרה של נטפליקס, "עצבים", בתפקיד איימי לאו,בעלת עסק קטן לממכר צמחים, שנקלעת לתקרית בכביש. על תפקידה זכתה וונג בפרס אמי, פרס גילדת שחקני המסך ובפרס גלובוס הזהב לשחקנית הטובה ביותר במיני-סדרה או בסרט טלוויזיה. וונג מתגוררת בלוס אנג'לס עם בעלה ג'סטין הקוטה, בנו של הממציא ואיש הטלוויזיה קן הקוטה. בעלה הוא חצי פיליפיני וחצי יפני, והוא הסמנכ"ל של חברת התרופות GoodRx. הם הכירו בשנת 2010 והתחתנו בשנת 2014, ויש להם שתי בנות. מדיה וקבצים בנושא אלי וונג בוויקישיתוף אתר האינטרנט הרשמי של אלי וונג אלי וונג, ברשת החברתית פייסבוק אלי וונג, ברשת החברתית אקס (טוויטר) אלי וונג, ברשת החברתית אינסטגרם אלי וונג, במסד הנתונים הקולנועיים IMDb (באנגלית) אלי וונג, באתר AllMovie (באנגלית) אלי וונג, במסד הנתונים הקולנועיים KinoPoisk (ברוסית) אלי וונג, באתר MusicBrainz (באנגלית) חגית גינזבורג, בסטנדאפ שלה היא היתה פורצת דרך, באתר הארץ, 23 באפריל 2023 Ali Wong: The 100 Most Influential People of 2020, Time רנדל פארק, Ali Wong Is on the 2023 TIME 100 List, TIME, ‏13 באפריל 2023 Alli Rosenbloom, Lisa Respers France, SAG Awards 2024: Winners list, CNN, ‏2024-02-25 (באנגלית) 2024 Indie Spirit Awards: See the Complete List of Winners, Peoplemag (באנגלית)